CAOAYAN, Ilocos Sur – Naigiddan ti panagpiesta daytoy nga ili ti panagsapata dagiti barangay officials a nangabak iti napalabas nga eleksion.
Nupay iti Disiembre 1 ti rugi ti panagtakemda a nangabak, nagsapata dagiti kabarbaro a barangay captains ken konsilman ti barangay, kagiddan ti kaaldawan ti panagpiesta daytoy nga ili idi Nobiembre 16.
Kalpasan ti misa, naidaton dagiti sabsabong iti sakaanan ti monumento daydi Presidente Elpidio Quirino iti sango ti balay ti ili.
Iti karabianna, naangay ti maysa a pasala a nagaruat dagiti opisial ken dagiti sangaili kadagiti kawes idi tawen 1960s.#
ilo_Latn ilo_Latn ilo_Latn ilo_Latn